اسلام آباد (اے پی پی) وزیر خارجہ مخدوم شاہ محمود قریشی پارینے کہ بھارت سرکار نا ہندوتوا سوچ گاندھی و نہرو نا سیکولر بھارت ءِ پورووڑاٹ جہہ جاگہ کرینے۔ داہیت ءِ او دربار عالیہ کوٹ مٹھن ناسجادہ نشین خواجہ معین الدین محبوب کوریجہ تون گپ وتران کرسا پارے ہرا پنچ شنبے نادے آ وزارت خارجہ ٹی اوڑتون اوڑدہی کرے۔ اوڑدہی ٹی اتحاد بین المسلمین، مذہبی آہنگی تون اوار تین پہ تینی است خواہی نا باندات آتیا گپ وتران کننگا۔ شاہ محمود قریشی پارے کہ بھارت اٹی اقلیت خاص وڑاٹ مسلمان تا برخلاف ہتک آمیز رویہ نا برخلاف مچ آ دنیا نا مسلمان تیٹی اسہ بے چینی اسے نا کیفیت ءِ۔ بھارت سرکارنا ہندو توا سوچ گاندھی و نہرو نا سیکولر بھارت ءِ پورو وڑاٹ کھڈ کرینے۔
